**Kulttiolutravintola Black Door muuttaa Kaisaniemeen**

*Vuoden olutravintolaksi 2013 valittu, englantilaisen pubikulttuurin helmi, Black Door sulkee ovensa huoneistoremontin takia Iso Robertinkatu 1:ssä 4.5. ja muuttaa väliaikaisesti uudelle toimipaikalle.*

Yli vuoden kestävän, lähes koko Iso Robertinkatua koskevan, rakennusprojektin ajan Black Door tulee toimimaan Kaisaniemessä, osoitteessa Kaisaniemenkatu 4. Uusi olutravintola avaa ovensa toukokuun loppupuoliskolla. Tuotevalikoimaltaan ja sisustukseltaan Kaisaniemen Black Door tulee kunnioittamaan vahvasti alkuperäisen olutravintolan henkeä. ”Black Doorilla on todella uskollinen kanta-asiakaskunta ja meille on tärkeintä, että heidän silmissään vain osoite on muuttunut.” painottaa Delifox Ravintoloiden toimitusjohtaja, Markku Orasmaa.

Iso Robertinkadun remontin ajan janoisia oluenystäviä vanhalla ravintolakadulla palvelee Tommyknocker Craft Beer Bar. Ravintolan valikoimasta löytyy muun muassa yli 60 yhdysvaltalaista pienpanimo-olutta sekä useita amerikkalaistyylisiä, kotimaisia pienpanimo-oluita. Kesällä ravintolan huurteisia voi nauttia myös viihtyisällä terassilla. Rakennusprojektin valmistuttua Black Door muuttaa takaisin vanhoihin toimitiloihinsa.

**Yhteystiedot:**

Olutravintola Black Door

Kaisaniemenkatu 4

00100 Helsinki

**Lisätiedustelut:**

Delifox Ravintolat Oy

Markku Orasmaa, toimitusjohtaja

Markku.orasmaa@delifox.fi